Sveiki!  
  
Dėkojame, kad apsilankėte mūsų svetainėje. Tikimės, kad čia pateiktas turinys Jums bus ne tik įdomus, bet ir naudingas.  
Siekdami užtikrinti sklandų svetainės veikimą, parengėme naudojimosi svetaine taisykles. Šios taisyklės yra taikomos ir privalomos visiems svetainės lankytojams.

**NAUDOJIMOSI SVETAINE TAISYKLĖS**

**1. Bendrosios nuostatos**  
  
1.1. Internetinė svetainė www.CASTA Cyber Club (toliau – **Svetainė**) priklauso ir yra administruojama UAB „CASTA CYBER CLUB“ (įmonės kodas: 306644229; buveinės adresas: A. Smetonos g. 5, Vilnius) (toliau – **CASTA CYBER CLUB**).  
  
1.2. Šios naudojimosi svetaine taisyklės (toliau - **Taisyklės**) – tai rašytinis dokumentas, kuris laikomas sutartimi tarp CASTA CYBER CLUB ir Jūsų (toliau – **Lankytojas**) dėl naudojimosi Svetaine, o tai pat ir Taisyklėmis, kurių privalo laikytis visi Lankytojai, apsilankę ir (ar) besinaudojantys visomis ir (ar) bet kuria iš Svetainėje teikiamų paslaugų, įskaitant ir Lankytojus, neatlikusius registracijos procedūros.  
  
1.3. Šiose Taisyklėse terminas *„naudojimasis Svetaine“* yra suprantamas kaip visų ir bet kokių veiksmų atlikimas Lankytojui prisijungus prie Svetainės elektroninių ryšių tinklais, naudojantis interneto naršykle (*Chrome, Edge, Firefox, Opera ir kt*.), o terminas *„paslaugos“* – suprantamas kaip visų ir bet kokių Lankytojo veiksmų atlikimas, kuriuos jis gali atlikti Svetainėje, įskaitant naršymą (Svetainės turinio žiūrėjimas, skaitymas ir pan.) po Svetainę, dalyvavimą veikiančiame diskusijų forume, klausimų teikimą naudojantis specialiu Svetainėje įdiegtu moduliu, registruojantis, užsakant prekes, rašant komentarus bei atliekant visus kitus veiksmus Svetainėje.  
  
1.4. Jeigu nėra nurodyta kitaip, naudojimasis Svetaine ir paslaugomis joje yra nemokamas. Jeigu teikiama paslauga yra mokama – apie tai Lankytojai Svetainėje yra informuojami papildomai.  
  
1.5. Lankytojas bet kokiu būdu ir forma naudodamasis Svetaine ir (ar) paslaugomis, besąlygiškai įsipareigoja laikytis visų šiose Taisyklėse nustatytų reikalavimų. Jei Lankytojas nesutinka besąlygiškai prisiimti ir laikytis visų šių Taisyklių nuostatų, jis praranda teisę naudotis Svetaine ir (ar) paslaugomis.  
  
1.6. CASTA CYBER CLUB turi teisę bet kuriuo metu vienašališkai pakeisti ir (ar) papildyti šias Taisykles. Taisyklių pakeitimai ir (ar) papildymai yra viešai skelbiami svetainėje ir įsigalioja iškart po jų paskelbimo. Jeigu Lankytojas po Taisyklių pakeitimų ir (ar) papildymo paskelbimo ir toliau naudojasi Svetaine ir (ar) paslaugomis, laikoma, kad jis sutinka su visais Taisyklių pakeitimais ir (ar) papildymais. Jeigu Lankytojas nesutinka su pakeistomis ir (ar) papildytomis Taisyklėmis, jis praranda teisę naudotis Svetaine ir (ar) paslaugomis.  
  
1.7. Klausimai, kurie nėra aptarti šiose Taisyklėse, yra reguliuojami kitų Svetainėje pateikiamų Taisyklių, sutarčių ar kitų dokumentų. Lankytojas, bet kokiu būdu ir forma naudodamasis Svetaine ir (ar) paslaugomis, besąlygiškai įsipareigoja laikytis visų dokumentuose nustatytų reikalavimų. Jei Lankytojas nesutinka prisiimti ir laikytis visų dokumentuose nustatytų įsipareigojimų, jis praranda teisę naudotis Svetaine ir (ar) paslaugomis.

**2. Lankytojų registracija ir asmens duomenų apsauga**  
  
2.1. Naudotis arba turėti galimybę visapusiškai naudotis Svetaine ir paslaugomis galima tik Svetainėje atlikus registracijos procedūrą. Registracijos procedūra atliekama paspaudus atitinkamą nuorodą Svetainėje, užpildžius visus privalomus registracijos formos laukelius (vardas, pavardė, elektroninio pašto adresas, telefono numeris, prisijungimo slaptažodis) ir, Lankytojo pasirinkimu, užpildžius neprivalomus laukelius, tokiu būdu pateikiant duomenis apie save CASTA CYBER CLUB (toliau – **Duomenys**).  
  
2.2. CASTA CYBER CLUB turi teisę panaikinti Lankytojo registraciją bei sunaikinti visus Lankytojo registracijos procedūros metu gautus Duomenis. Apie tai Lankytojas yra įnformuojamas jo pateiktu el. paštu.  
  
2.3. Atlikdamas registracijos procedūrą Lankytojas įsipareigoja pateikti tik teisingus Duomenis. CASTA CYBER CLUB ir Lankytojas susitaria, jog CASTA CYBER CLUB vykdys visas savo pareigas ir naudosis savo teisėmis vadovaudamasi prezumpcija, jog Lankytojo pateikti Duomenys yra teisingi ir išsamūs. CASTA CYBER CLUB jokiu atveju nebus laikoma atsakinga už žalą, atsiradusią Lankytojui ir (ar) tretiesiems asmenims dėl to, jog Lankytojas nurodė neteisingus ir (ar) neišsamius Duomenis arba nepakeitė ir nepapildė Duomenų jiems pasikeitus.  
  
2.4. Lankytojui kategoriškai draudžiama savintis kitų asmenų tapatybę, nurodant svetimą vardą, pavardę ir (ar) kitus Duomenis. CASTA CYBER CLUB turi teisę nedelsiant uždrausti Lankytojui naudotis Svetaine ir (ar) paslaugomis, jei jis nepaiso minėtų reikalavimų, apie tai informuojant jį Lankytojo pateiktu el. paštu. Esant pagrįstų įtarimų, kad tokiais savo veiksmais Lankytojas padarė ar galėjo padaryti žalos CASTA CYBER CLUB, tretiesiems asmenims ir (ar) viešajam interesui, perduoti visus turimus Duomenis apie tokį Lankytoją kompetetingoms valstybinėms institucijoms.   
  
2.5. Lankytojas besąlygiškai įsipareigoja užtikrinti Duomenų slaptumą ir neatskleisti jų tretiesiems asmenims bei užtikrinti, jog jokie tretieji asmenys negalėtų pasinaudoti Duomenimis, norėdami naudotis Svetaine ir (ar) paslaugomis ir (ar) kitais tikslais. Lankytojas atsako už bet kokius trečiųjų asmenų veiksmus, jei jie buvo padaryti pasinaudojant Lankytojo Duomenimis, visos pareigos bei atsakomybė, atsiradę ar susiję su trečiųjų asmenų veiksmais, padarytais pasinaudojant Lankytojo Duomenimis, visa apimtimi tenka tik Lankytojui.  
  
2.6. Lankytojas besąlygiškai sutinka ir patvirtina, jog tik jis pats, o ne CASTA CYBER CLUB, atsako už Duomenų, reikalingų Lankytojui prisijungti prie Svetainės ar kitaip naudotis paslaugomis, apsaugą ir slaptumą.  
  
2.7. Lankytojas besąlygiškai sutinka, jog CASTA CYBER CLUB tvarkytų bet kokius Lankytojo pateiktus asmens Duomenis arba kitokią informaciją ir naudotų tokią informaciją tik šių Taisyklių vykdymo tikslais, paslaugoms teikti, tiesioginės rinkodaros (jei Lankytojas to pageidauja) ir statistikos bei kitais tikslais.  
  
2.8. Lankytojas sutinka, kad Svetainėje po registracijos proceso, jo pateiktų Duomenų pagrindu, automatiškai sukurto viešojo profilio Duomenys būtų prieinami kitiems Lankytojams (išskyrus duomenis, kurių prieinamumą Lankytojas gali pats apriboti arba kurie, vadovaujantis Lietuvos Respublikos teisės aktais, negali būti skelbiami viešai be pačio asmens sutikimo) ir, kad CASTA CYBER CLUB negali būti laikoma atsakinga už tokių Duomenų panaudojimą.  
  
  
**3. CASTA CYBER CLUB ir Lankytojų teisės bei pareigos**  
  
3.1. CASTA CYBER CLUB pasilieka teisę bet kada, keisti paslaugas ar atskiras jų dalis, visą ir bet kokį jų turinį, funkcijas, bet kokią informaciją, pateiktą (viešai publikuotą) svetainėje. Lankytojas supranta ir sutinka, kad CASTA CYBER CLUB niekada nebus laikoma atsakinga už jokius tokiais ir kitais panašiais veiksmais sukeltus neigiamus padarinius Lankytojui bei atsisako reikšti bet kokias pretenzijas CASTA CYBER CLUB dėl tokių veiksmų.  
  
3.2. Lankytojas pripažįsta ir sutinka, kad jis pats, o ne CASTA CYBER CLUB, yra atsakingas už visą ir bet kurią informaciją, duomenis, simbolius, tekstą, programinę įrangą, muziką, garsus, fotografijas, paveikslėlius, grafiką, video klipus, pokalbius, žinutes, elektroninius laiškus, dokumentus ar bet kokią kitą medžiagą, kurią siunčia ar bet kuriais kitais būdais perduoda naudodamasis Svetaine ir (ar) paslaugomis.  
  
3.3. CASTA CYBER CLUB turi teisę bet kada, neribotam laikotarpiui apriboti arba sustabdyti Lankytojo galimybes naudotis Svetaine ir (ar) paslaugomis. Apie tokį ketinimą CASTA CYBER CLUB informuoja Lankytoją jo pateiktu el. paštu, nurodant tokio sprendimo priežastį. Jei Lankytojas prarado galimybę naudotis Svetaine, jis turi teisę kreiptis į CASTA CYBER CLUB ir gauti paaiškinimą, kodėl jo galimybės naudotis Svetaine buvo apribotos, taip pat, jis turi teisę atlikti būtinus veiksmus, kurie leistų jam vėl naudotis svetaine.  
  
3.4. Šalys susitaria, kad CASTA CYBER CLUB turi teisę bet kada, be išankstinio įspėjimo visiškai nutraukti Svetainės veiklą.  
  
3.5. Lankytojas turi teisę bet kuriuo metu atsisakyti naudotis Svetaine ir (ar) paslaugomis panaikindamas savo Duomenis, patiekiant laisvos formos prašymą Svetainėje nurodytais kontaktais.  
  
3.6. Naudodamasis Svetaine ir (ar) paslaugomis Lankytojas privalo paisyti ir nepažeisti nusistovėjusių elgesio ir moralės normų, nepažeisti teisės aktų reikalavimų bei trečiųjų asmenų teisių ir teisėtų interesų, įskaitant teisės aktų, reglamentuojančių intelektinės nuosavybės apsaugą, asmens duomenų apsaugą, reklamos reguliavimą ir kitų.  
  
3.7. Naudojantis Svetaine ir (ar) paslaugomis Lankytojui draudžiama:  
  
     3.7.1. naudotis Svetaine ir paslaugomis tokiu būdu, kuris gali sukelti pavojų Svetainės ir (ar) paslaugų tinkamam veikimui, jų saugumui, vientisumui ar riboti kitų asmenų galimybę pasinaudoti Svetaine ir (ar) paslaugomis;  
  
    3.7.2. laikyti, skelbti, siųsti, platinti arba bet kuriuo kitu būdu perduoti bet kokį įžeidžiantį, šmeižikišką, nešvankų, pornografinį, grasinantį, užgaulų, diskriminacinį ar teisės aktų reikalavimams prieštaraujantį turinį, o taip pat bet kurį kitą turinį, kuris būtų laikomas pažeidžiančiu teisės aktuose įtvirtintas normas arba skatintų elgesį priešingą teisės aktų reikalavimams ar sukeliantį bet kokią teisinę atsakomybę CASTA CYBER CLUB;  
  
    3.7.3. bet kokiomis priemonėmis platinti nuorodas į bet kokį turinį, kuris gali būti laikomas nešvankiu, pornografiniu, įžeidžiamu, grasinančiu, užgauliu, diskriminaciniu ar pažeidžiančiu teisės aktų reikalavimus;  
  
    3.7.4. registruojantis Svetainėje pasirinkti ir (ar) naudoti tokį vartotojo vardą ir (ar) elektroninio pašto adreso dalį, kuris gali būti laikomas nešvankiu, pornografiniu, įžeidžiamu, grasinančiu, užgauliu, diskriminaciniu ar pažeidžiančiu teisės aktų reikalavimus;  
  
    3.7.5. apsimesti bet kokiu kitu asmeniu ar subjektu, įskaitant, bet neapsiribojant CASTA CYBER CLUB darbuotojais arba kitaip klaidinančiai pareikšti apie savo ryšius su kokiais nors asmenimis;  
  
    3.7.6. naudoti bet kokias automatizuotas priemones, įskaitant, bet neapsiribojant papildoma kompiuterine technika ir (ar) programine įranga žaidimų ir (ar) konkursų organizuojamų Svetainėje rezultatams pagerinti;  
  
    3.7.7. savavališkai organizuoti savo paties konkursus ar reklamuoti bet kokio pobūdžio produktus ir (ar) paslaugas;  
  
    3.7.8. trukdyti įprastai bendravimo tarp kitų Lankytojų, naudojantis paslaugomis, eigai, kitaip neigiamai bet kokiais veiksmais daryti įtaką kitiems Lankytojus bei jų savijautai, trukdyti jiems keistis turiniu.  
  
3.8. Be to, kad įvardinta aukščiau, Lankytojas įsipareigoja nenaudoti Svetainės ir (ar) paslaugų:  
  
    3.8.1. bet kokiems veiksmams, kurie galėtų pakenkti bet kuriems asmenims, jų turtui ar teisėtiems interesams, atlikti;  
  
    3.8.2. teisės aktais draudžiamos, įžeidžiančios, apgaulingos, grasinančios, asmenų teises pažeidžiančios informacijos ar kitokio panašaus pobūdžio turinio platinimui;  
  
    3.8.3. pažeisdamas asmenų teises į intelektinę nuosavybę, tame tarpe ir turtines autoriaus teises, patentus, komercines ar gamybines paslaptis ar teises į prekių ženklus;  
  
    3.8.4. bet kokių prekių ir (ar) paslaugų reklamos, taip pat bet kokių nepageidautinų elektroninių laiškų, pranešimų, žinučių ar kito turinio platinimui.  
  
3.9. CASTA CYBER CLUB ir Lankytojas susitaria, jog Lankytojui pažeidus bet kurią iš šių Taisyklių nuostatų, bei sukėlus nuostolį CASTA CYBER CLUB ar tretiesiems asmenims, CASTA CYBER CLUB įgyja teisę bet kuriuo metu visiškai ar iš dalies apriboti Lankytojo galimybes bet kokiu būdu naudotis Svetaine ir (ar) visomis ar bet kuria paslauga. Norėdamas vėl naudotis Svetainės paslaugomis, Lankytojas privalo ištaisyti padarytą žalą ir įsipareigoti daugiau nepažeisti šių Taisyklių nuostatų. Pakartotinai pažeidžiant Taisykles, CASTA CYBER CLUB turi teisę visam laikui panaikinti galimybę Lankytojui naudotis Svetaine ir jos paslaugomis.  
  
3.10. Lankytojas supranta ir sutinka, kad jeigu jis nori gauti mokamą paslauga, jis iš pradžių turi sumokėti CASTA CYBER CLUB už mokamas paslaugas Svetainėje nurodyta tvarka. CASTA CYBER CLUB turi teisę bet kada vienašališkai pakeisti užmokesčio už bet kurias mokamas paslaugas dydį bei mokėjimo tvarką. Šie pakeitimai įsigalioja juos viešai paskelbus Svetainėje.  
  
3.11. Lankytojas supranta ir sutinka su tuo, jog CASTA CYBER CLUB nekontroliuoja kitų Lankytojų ar trečiųjų asmenų turinio, kurį Lankytojas gali gauti, perskaityti ar kitaip sužinoti naudodamasis Svetaine ir paslaugomis, todėl CASTA CYBER CLUB neužtikrina tokio turinio tikslumo, vientisumo ir (ar) kokybės.  
  
3.12. Lankytojas supranta ir sutinka su tuo, kad naudodamasis Svetaine ir paslaugomis Lankytojas nėra ir negali būti apsaugotas nuo įžeidžiančio, nepadoraus ar kitokio neigiamai Lankytoją veikiančio turinio. Nepaisant to, pastebėjęs tokį turinį svetainėje, Lankytojas turėtų apie tai pranešti CASTA CYBER CLUB, kad šis turinys būtų pašalintas.  
  
3.13. Jeigu Lankytojas davė savo sutikimą, kad jo asmens duomenys būtų tvarkomi tiesioginės rinkodaros tikslais, tai jis supranta ir sutinka su tuo, kad naudodamasis Svetaine ir (ar) paslaugomis Lankytojas gali gauti neribotą kiekį informacinio, reklaminio ir kitokio pobūdžio turinio, kurį teiks CASTA CYBER CLUB ar tretieji asmenys. Toks turinys gali būti siunčiamas bet kuriais kontaktiniais duomenis, kuriuos Lankytojas pateikė. Lankytojas turi teisę bet kada atšaukti aukščiau minėtą sutikimą, nuimdamas atitinkamą varnelę savo paskyroje.  
  
3.14. Lankytojas turi teisę komentuoti bei kitokiais Svetainėje prieinamais būdais bendrauti su kitais Lankytojais, o taip pat pareikšti savo nuomonę apie Svetainėje pateikiamą turinį, bei prieinamas paslaugas. Lankytojas besąlygiškai patvirtina ir garantuoja, kad bet kokie jo pateikti komentarai ar bet kokia kita informacija, duomenys ar kitas turinys atitiks šiuos reikalavimus:  
  
    3.14.1. bus teisingas, tikslus, neapgaulingas ar kitaip klaidinantis;  
  
    3.14.2. nepažeis CASTA CYBER CLUB ar trečiųjų asmenų teisių, įskaitant, bet neapsiribojant intelektinės nuosavybės teisėmis, teisėmis į komercinę paslaptį, teisėmis į asmens privataus gyvenimo neliečiamumą ir kt.;  
  
    3.14.3. nepažeis įstatymų ar kitų teisės aktų reikalavimų;  
  
    3.14.4. nesukurs jokių teisinių pareigų CASTA CYBER CLUB.  
  
3.15. Lankytojas supranta ir sutinka su tuo, jog visa asmeninė Lankytojo informacija (įskaitant, bet neapsiribojant Duomenimis) ir visas turinys, kurį jis bet kokiu būdu pateikia naudodamasis Svetaine ir (ar) paslaugomis, gali būti saugomas CASTA CYBER CLUB visą lankymosi internetiniame tinklalapyje laiką ir dar 3 (trejus) metus, skaičiuojant nuo Lankytojo paskutinio apsilankymo internetiniame tinklalapyje „www.CASTA Cyber Club“. Asmens duomenys gali būti tvarkomi ir ilgesnį laiką, jeigu to reikalauja Lietuvos Respublikos įstatymai ar kiti teisės aktai.  
  
3.16. Lankytojas supranta, kad jis pats, o ne CASTA CYBER CLUB, yra atsakingas už visą ir bet kokį turinį, kurį Lankytojas siunčia, peržiūri, laiko ar platina naudodamasis Svetaine ir (ar) paslaugomis.  
  
3.17. CASTA CYBER CLUB pasilieka teisę savo nuožiūra panaikinti ir keisti bet kuriuos Lankytojo komentarus jam apie tai nepranešęs, kai tai yra reikalinga (pvz. naudojama necenzūrinė kalba gali būti redaguojama).  
  
    3.18.1. teisę bet kokia forma ar būdu atgaminti, išleisti, viešai skelbti, padaryti viešai prieinamu ir platinti parduodant, nuomojant, teikiant panaudai ar kitaip perduodant nuosavybėn arba valdyti Lankytojo pateiktą informaciją bet kokia forma ar kalba;  
  
    3.18.2.    teisę kurti išvestinius kūrinius iš Lankytojo pateikto turinio;  
  
    3.18.3.    bet kokiu būdu ir forma neatlygintinai naudotis pateiktu turiniu, įskaitant, bet neapsiribojant Lankytojo pateiktų idėjų, pasiūlymų ar sumanymų panaudojimu CASTA CYBER CLUB ar kitų asmenų veikloje.  
  
**4. Prekių užsakymas Svetainėje**  
  
4.1. Lankytojas norimas užsakyti prekes gali rasti Svetainės elektroniniame prekių kataloge (toliau – **el. katalogas**). El. kataloge visos prekės išdėstytos pagal kategorijas. Norėdamas pamatyti detalesnį konkrečios prekės aprašymą, Lankytojas turi paspausti jos pavadinimą. CASTA CYBER CLUB pasilieka teisę bet kada ir nepranešusi Lankytojui keisti el. kataloge pateikiamas prekes, jų aprašymus, kainas ir kt. Visas el. kataloge esančias prekes galima užsakyti su tikslu vėliau jas įsigyti (Daiktų pardavimas pagal pavyzdžius), tačiau CASTA CYBER CLUB neatsako už tai, jei lankytojas užsakys prekių, kurių užsakymo metu sandėliuose nėra ir dėl kurių sudaryti Pirkimo-Pardavimo sutarties nebus galimybės.

4.2 Lankytojas supranta, kad Svetainėje pateiktų prekių kiekiai bei kainos transliuojamos iš CASTA CYBER CLUB partnerių katalogų, todėl CASTA CYBER CLUB turi ribotas jų valdymo galimybes. Gali pasitaikyti retų atvejų, kai užsakymo sudarymo metu nurodytos prekių kainos ir/arba kiekiai buvo klaidingi ir jų įsigijimas nurodytomis sąlygomis yra neįmanomas. Lankytojas besąlygiškai sutinka su šia galima užsakymo neįvykdymo rizika, bei su CASTA CYBER CLUB teise nutraukti tokių užsakymų vykdymą, taikant restituciją - t.y. grąžinant Lankytojui visas iš jo gautas pinigų sumas, bei kompensuojant Lankytojo patirtas užsakymo patvirtinimo išlaidas.  
  
4.3. Visų prekių kainos yra nurodomos eurais (su PVM). Prekių pristatymo kaina, bei užsakymo vykdymo (administravimo) mokesčiai į minėtą prekės kainą neįskaičiuoti ir priklauso nuo bendros užsakymo sumos ir/arba pasirinkto pristatymo/mokėjimo būdo. Pristatymo ir apmokėjimo būdai, jų vykdymo tvarka ir sąlygos yra pateikiami Svetainės Informacijos skiltyje, bei matomi užsakymo kūrimo metu.  
   
4.4. Lankytojas, El. kataloge išsirinkęs prekę ir nusprendęs ją užsakyti, gali tai padaryti spausdamas specialų ženkliuką su užrašu „Į KREPŠELĮ“. Paspaudus „Į KREPŠELĮ“, prekė yra įtraukiama į Lankytojo užsakomų prekių sąrašą-„Krepšelį“. Lankytojas gali peržiūrėti ir redaguoti „Krepšelio“ turinį, t.y. įtraukti į sąrašą naujas prekes arba pašalinti jau esančias, apskaičiuoti pasirinktų prekių bendrą kainą ir kt.  
  
4.6. Lankytojas, užsisakęs prekes, turi nurodyti adresą, kuriuo turi būti pristatytos prekės ir pasirinkti apmokėjimo už prekes būdą. Nurodydamas adresą ir pasirinkdamas apmokėjimo būdą, Lankytojas gali pateikti ir savo pastabas, tarp jų, ar jam bus reikalinga sąskaita-faktūra. Po prekių užsakymo formos užpildymo ir patvirtinimo, elektroniniu paštu Lankytojui išsiunčiamas informacinis laiškas su visa informacija, reikalinga užsakymui patvirtinti, ir unikaliu užsakymo identifikavimo numeriu. Šį laišką Lankytojas privalo išsaugoti, nes tai yra Lankytojo sudaryto užsakymo įrodymas. Lankytojas patvirtina ir supranta, kad užsakymo sudarymas nesukelia jokių pasekmių bei prievolių nei vienai iš šalių, kol jis nebus patvirtintas svetainėje ar patvirtinimo laiške nurodytais būdais (atliekant pilną ar dalinį apmokėjimą, patvirtinant lojalumo kortelės pagalba ir t.t.).

4.7. Lankytojas supranta ir sutinka, kad sudarant užsakymą tarp jo ir CASTA CYBER CLUB yra sudaroma ne Pirkimo-Pardavimo, o Užsakymo (preliminari pirkimo-pardavimo) sutartis, kurios sąlygos yra pateikiamos užsakymo sudarymo lange prieš sudarant užsakymą, o taip pat pateikiamos užsakymo sudarymo informaciniame laiške, kartu su ateityje galimai sudaromos Pirkimo-pardavimo sutarties sąlygomis  
  
4.8. Sudarytą užsakymą Lankytojas gali patvirtinti, atliekant pilną ar dalinį mokėjimą vienų iš Svetainėje siūlomų metodų, įskaitant bankinį pavedimą į Svetainėje nurodytą CASTA CYBER CLUB banko sąskaitą. Pavedimą galima padaryti naudojantis internetinės bankininkystės sistemomis arba viename iš bankų skyrių. Lankytojas, atliekantis mokėjimą, privalo nurodyti užsakymo identifikavimo numerį, bei savo vardą ir pavardę.  
  
4.9. CASTA CYBER CLUB gavus mokėjimą, patvirtina Lankytojo užsakymą, bei pradeda vykdyti savo prievoles, numatytas Užsakymo sutartyje. Lankytojas gali stebėti užsakymo vykdymo eigą, prisijungęs prie savo užsakymo. Apie užsakymo išsiuntimą Lankytojas informuojamas elektroniniu paštu, bei trumpąja sms žinute. Prekės išsiunčiamos per jų aprašymuose nurodytą terminą, kuris skaičiuojamas nuo užsakymo apdorojimo momento. Esant pristatymo vėlavimams, CASTA CYBER CLUB privalo apie tai informuoti Lankytoją. Jeigu prekės nepristatomos per minėtą laiką, CASTA CYBER CLUB gali būti laikoma atsakinga už tai, tik, jeigu tai įvyko dėl jos tiesioginės kaltės.  
  
**5. Intelektinės nuosavybės apsauga**  
  
5.1. Visos teisės į Svetainę ir joje esančius kūrinius yra saugomos Lietuvos Respublikos įstatymais ir kitais teisės aktais. Joks Svetainėje esantis turinys ar informacija negali būti atgaminamas, padaromas viešai prieinamu arba platinamas be išankstinio raštiško CASTA CYBER CLUB sutikimo.  
  
5.2. Visi prekių ženklai, kurie pateikiami Svetainėje yra CASTA CYBER CLUB nuosavybė arba CASTA CYBER CLUB juos naudoja vadovaudamasi sutarčių ar kitų teisinę galią turinčių sandorių pagrindu, kurie yra sudaryti su teisėtais prekės ženklų savininkais (naudotojais).  
  
**6. CASTA CYBER CLUB atsakomybės ribojimas**  
  
6.1. Lankytojas sutinka, kad jeigu Lietuvos Respublikos teisės aktai ir šios Taisyklės nenumato kitaip, CASTA CYBER CLUB nėra ir nebus atsakinga už Svetainės ir (ar) paslaugų veikimo sutrikimus ir dėl to Lankytojo ar trečiųjų asmenų patirtus nuostolius ar žalą.  
  
6.2. Lankytojas supranta ir sutinka su tuo, kad jeigu Lietuvos Respublikos teisės aktai ir šios Taisyklės nenumato kitaip, paslaugos teikiamos be jokių patvirtinimų ar garantijų iš CASTA CYBER CLUB pusės dėl to, jog Svetainė veiks ir paslaugos joje bus teikiamos tinkamai ir laiku, be sutrikimų, kokybiškai, pilna apimtimi arba, kad tai nesukels jokių neigiamų pasekmių Lankytojui ar tretiesiems asmenims.  
  
6.3. CASTA CYBER CLUB neatsako už jokią žalą ir (ar) nuostolius, kuriuos gali patirti Lankytojas naudodamasis Svetaine ir (ar) paslaugomis bei įkraudamas, siųsdamas, bet kuriais kitais būdais perduodamas ar padarydamas viešai prieinamu bet kokį turinį.  
  
6.4. Lankytojas supranta ir sutinka su tuo, jog CASTA CYBER CLUB nebus atsakinga už bet kokiu būdu Lankytoją ar kitus trečiuosius asmenis pasiekiantį turinį, Lankytojui naudojantis Svetaine ir (ar) paslaugomis, įskaitant, tačiau neapsiribojant, bet kokias klaidas ar nesutapimus tokiame turinyje, nuostolius ar žalą, kurią sukėlė atitinkamas turinys ar tokio turinio paskelbimas, gavimas, siuntimas ar kitoks perdavimas naudojantis paslaugomis.  
  
6.5. Lankytojas supranta ir sutinka, kad jeigu Lietuvos Respublikos teisės aktai ir šios Taisyklės nenumato kitaip, CASTA CYBER CLUB niekada ir dėl jokių priežasčių negali būti laikoma atsakinga už visus ir bet kuriuos savo veiksmus arba neveikimą susijusį su Lankytojo naudojimusi Svetaine ir (ar) paslaugomis ir šių Taisyklių laikymusi. Lankytojas prisiima visą atsakomybę dėl bet kokio pobūdžio žalos ar nuostolių atlyginimo, kurie jam ar tretiesiems asmenims gali atsirasti bet kokiu būdu Lankytojui naudojantis Svetaine ir (ar) paslaugomis.  
  
6.6. Lankytojas įsipareigoja užtikrinti, kad CASTA CYBER CLUB niekada nekiltų jokia teisinė atsakomybė, pareiga apmokėti, atlyginti ar kitaip kompensuoti bet kokius nuostolius, žalą ar kitokias išlaidas, atsiradusias dėl to, kad Lankytojas naudojosi Svetaine ir (ar) paslaugomis.  
  
**7. Reklaminių ir informacinių pranešimų siuntimas**  
  
7.1. CASTA CYBER CLUB visus reklaminius ir informacinius pranešimus, reikalavimus, prašymus ir kitą informaciją siunčia Lankytojui registracijos proceso metu jo nurodytu elektroninio pašto adresu arba kitokiu būdu, kuriuo Lankytojas gali būti pasiekiamas, atsižvelgiant į jo naudojamas paslaugas. Visa pagal šias Taisykles Lankytojui siunčiama informacija laikoma gauta Lankytojo praėjus 5 valandoms nuo jos išsiuntimo momento.  
  
7.2. CASTA CYBER CLUB neatsako už bet kokius ir visus internetinio ryšio, elektroninio pašto paslaugų tiekėjų tinklų ar kitokius sutrikimus dėl, kurių Lankytojas negauna informacinių ar patvirtinančių elektroninių laiškų iš CASTA CYBER CLUB. Šalys susitaria, kad elektroninio laiško ar kitokio pranešimo, skirto Lankytojui kopijos buvimas CASTA CYBER CLUB serveryje (duomenų bazėje ar kitokiame atitinkamą informaciją kaupiančiame įrenginyje), yra tinkamas įrodymas apie bet kokios informacijos Lankytojui išsiuntimą.  
  
7.3. Visus pranešimus, reikalavimus, prašymus ir klausimus Lankytojas siunčia Svetainės skyriuje "Kontaktai" nurodytais kontaktiniais adresais.  
  
**8. Baigiamosios nuostatos**  
  
8.1. Taisyklėms yra taikoma Lietuvos Respublikos teisė.  
  
8.2. Jeigu kuri nors šių Taisyklių nuostata prieštarauja įstatymams arba dėl kokios nors priežasties tampa dalinai arba visai negaliojančia, ji nedaro negaliojančiomis likusių Taisyklių nuostatų. Tokiu atveju, CASTA CYBER CLUB ir Lankytojas susitaria pakeisti negaliojančią nuostatą teisiškai veiksminga norma, kuri, kiek tai įmanoma, turėtų tą patį teisinį ir ekonominį rezultatą kaip ir pakeistoji norma.  
  
8.3. CASTA CYBER CLUB ir Lankytojas susitaria, jog CASTA CYBER CLUB gali bet kuriuo metu perleisti savo teises ir pareigas, kylančias iš šių Taisyklių tretiesiems asmenims be Lankytojo sutikimo ir jam apie tai nepranešęs.  
  
8.4. CASTA CYBER CLUB ir Lankytojas susitaria, kad šios Taisyklės turi viršenybę visų Svetainėse Lankytojui prieinamų paaiškinimų ir paslaugų aprašymų atžvilgiu (neįskaitant Užsakymo, Pirkimo-Pardavimo ir garantinio aptarnavimo sutarčių ir taisyklių), o taip pat dėl to, kad visi ginčai tarp šalių bus sprendžiami remiantis šiomis Taisyklėmis.  
  
8.5. Visi tarp Lankytojo ir CASTA CYBER CLUB kilę nesutarimai dėl šių Taisyklių vykdymo yra sprendžiami derybų keliu. Šalims neišsprendus ginčo derybų būdu per 14 (keturiolika) dienų nuo tos dienos, kai viena iš šalių įteikė kitai šaliai rašytinį prašymą išspręsti ginčą, toks ginčas galutinai sprendžiamas Lietuvos Respublikos įstatymų nustatyta tvarka.